คลังเตรียมชง ครม. ตั้งเมืองการค้าปลอดภาษี
รมว.คลัง เตรียมเสนอ ครม. ตั้งเมืองการค้าปลอดภาษี  ในพื้นที่เขตเศรษฐกิจพิเศษ
5 ส.ค. 2559

รมว.คลัง เตรียมเสนอ ครม. ตั้งเมืองการค้าปลอดภาษี  ในพื้นที่เขตเศรษฐกิจพิเศษ
นายอภิศักดิ์ ตันติวรวงศ์ รมว .การคลัง เปิดเผยว่า กระทรวงการคลังจะเสนอให้คณะรัฐมนตรี (ครม.)พิจารณาเห็นชอบการจัดตั้งเมืองการค้าปลอดภาษี (Border Town)ในพื้นที่เขตเศรษฐกิจพิเศษ เพื่อส่งเสริมการค้าชายแดนโดยเบื้องต้นจะเสนอให้มีการตั้งให้ครบในพื้นที่เขตเศรษฐกิจ 4 แห่ง ได้แก่พื้นที่เขตเศรษฐกิจพิเศษ จ.สงขลา จ.หนองคาย จ.สระแก้ว และจ.ตากโดยจะเปิดกว้างให้เอกชนทั้งรายเล็กและรายใหญ่เข้ามาค้าขายในเขตปลอดภาษีดังกล่าวได้อย่างเสรีเป้าหมายของเมืองการค้าปลอดภาษีดังกล่าวต้องการให้ผู้ประกอบการในประเทศเพื่อนบ้านที่ต้องการซื้อสินค้าสามารถมาสั่งซื้อสินค้าในเขตปลอดภาษีได้โดยไม่ต้องเดินทางเข้ามาในกรุงเทพฯ ซึ่งจะเป็นการประหยัดเวลาและจะได้ซื้อสินค้าในราคาที่ถูกขณะเดียวกันจะเปิดโอกาสให้คนไทยสามารถเข้าไปซื้อสินค้าในเขตปลอดภาษีดังกล่าวด้วยโดยจะมีการกำหนดให้สามารถซื้อได้รายละไม่เกิน 2หมื่นบาทต่อคนต่อเดือนโดยจะต้องซื้อบัตรแสดงตัวตนผ่านระบบอิเล็กทรอนิกส์ไม่ได้เปิดกว้างเหมือนที่ผู้ประกอบการมาซื้อสินค้าเพื่อไปขายซึ่งในส่วนนี้จะทำให้การบริโภคภายในประเทศขยายตัวได้เร็วขึ้นเพราะจะทำให้เกิดการจับจ่ายใช้สอยได้มากขึ้นสำหรับเขตปลอดภาษีผู้ประกอบการจะได้รับประโยชน์จากการเว้นภาษีนำเข้าสินค้าภาษีของกรมสรรพสามิต และภาษีมูลค่าเพิ่ม หรือ แวตรวมถึงจะพิจารณาลดภาษีเงินได้นิติบุคคลสำหรับผู้ประกอบการที่เข้ามาค้าขายในพื้นที่ดังกล่าวด้วยเช่นอาจจะลดภาษีให้ 0% เป็นเวลา 8 ปีเหมือนบีโอไอหากพิจารณาแล้วเห็นว่าทำให้เกิดมูลค่าทางเศรษฐกิจได้มากกว่าซึ่งจะดำเนินการให้เสร็จในรัฐบาลชุดนี้